open-index/open-wikipedia-markdown huggingface dataset:
கான்புரி விரியன்

**கான்புரி விரியன்** என்பது தாய்லாந்து நாட்டின் ஒரு சில பகுதிகளில் மட்டுமே காணப்படும் விரியன் வகையைச் சேர்ந்த ஒரு நச்சுப் பாம்பு. இப்பாம்பு வளர்ந்த நிலையில் பொதுவாக பழுப்பு நிறத்தைக் கொண்டிருக்கும். இதன் சிற்றினங்கள் எதுவும் இதுவரை கண்டறியப் படவில்லை. இப்பாம்புகள் காஞ்சனபுரி என்னுமிடத்தில் காணப்படுவதால் இப்பெயரால் அழைக்கப்படுகின்றன.

## மேற்கோள்கள்


பகுப்பு:நச்சுப் பாம்புகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
ஒளி எழுத்துணரி

**ஒளி எழுத்துணரி** (*Optical Character Recognition* - OCR) என்பது எழுதப்பட்ட அல்லது பதிக்கப்பட்ட எழுத்துக்களை இயந்திர மூலமாக கணினிக்கு புரியும்படி மாற்றும் ஒரு நுட்பம் ஆகும்.  முதலில் ஆவணங்களை வருட வேண்டும் (scanning). இதற்கு நுணுக்கிய உணர் திறன் வாய்ந்த வருடி (scanner) தேவைப்படும். பின்னர் இதை மென்பொருள் மூலம் கணினிக்கும் புரியும்படி ஆக்கலாம். 

## வெளி இணைப்புகள்
 
### தமிழ் ஒளி எழுத்துணரி
* Optical Character Recognition for printed Tamil text using Unicode 
* A Complete Tamil Optical Character Recognition System
* Optical Character Recognition Systems in Indian Language 

பகுப்பு:கணினியியல்
பகுப்பு:ஆவணப்படுத்தல்
கசவர்

**கசவர்கள்** நீலகிரி மாவட்டத்தில் வாழும் ஒரு பழங்குடி இனத்தவர். இம்மக்கள் தடித்த உதடும் சுருண்ட மயிரும், கருத்த நிறமும் கொண்டவர்கள். இவர்கள் தாம் வாழும் குடிசையைச் சேரி என்று அழைப்பர். இக்குடிசைகள் மூங்கில், கம்பு ஆகியவற்றைக் கொண்டு புல்லால் வேயப்பட்டு இருக்கும். இவர்தம் மொழி கன்னட மொழியோடு நெருங்கிய தொடர்பு கொண்டது. 

திருமணம் பெரும்பாலும் பெரியவர்களாலேயே முடிவு செய்யப்படுகிறது. மணமுறிவு, மறுமணம் ஆகியன வழக்கில் உள்ளன.

## உசாத்துணை
* முனைவர் சு.சக்திவேல், தமிழ்நாட்டுப் பழங்குடி மக்கள்,  மணிவாசகர் பதிப்பகம், சென்னை-108, முதற்பதிப்பு: 1998

பகுப்பு:இந்தியப் பழங்குடிகள்
பெட்ட குறும்பர்

**பெட்ட குறும்பர்** தமிழ்நாட்டிலும் கர்நாடகத்திலும் வாழும் பழங்குடி இனத்தோர். இவ்வினத்தார் தமிழ்நாட்டில் நீலகிரி மாவட்டத்தில் உள்ள கூடலூர்ப் பகுதியில் வாழ்கின்றனர். பெட்ட எனின் இவர்தம் மொழியில் மலை என்று பொருள். இவர்கள் குறுமன், குறும்பன், குறுபன் முதலிய பல பெயர்களால் அழைக்கப்படுகின்றனர்.

இம்மக்கள் தாம் வாழுமிடத்தை *பாடி* என்று அழைக்கின்றனர். இவர்களது குடிசைகள் மூங்கிலால் கட்டப்பட்டு இருக்கும். குடிசைகட்கு நடுவில் பெரிய குடிசையொன்றும் இருக்கும். இதற்கு வெளியில் எப்போதும் நெருப்பு எரிந்து கொண்டிருக்கும்.

முதுமலை, தெப்பக்காடு பகுதிகளில் வாழும் பெட்ட குறும்பர்கள் யானைகளைப் பழக்குவதில் தேர்ந்தவர்கள். தேன் எடுப்பதும் மீன் பிடிப்பதும் இவர்தம் தொழில். நெருப்பு மூட்டி அதனைத் தெய்வமாகப் போற்றுகின்றனர். பெட்ட குறும்பர் பேசும் மொழி *[[பெட்டக் குறும்பர் மொழி|பெட்ட குறும்பர்]]* எனப்படுகிறது. இது தென்திராவிட மொழிக்குடும்பத்தைச் சேர்ந்த தனித் திராவிட மொழியாகும். பேராசியர் எமனோ, கமில் சுவலபில் ஆகியோரும் தத்தம் நூல்களில் இக்கருத்தையே குறிப்பிட்டுள்ளனர்.

பெட்டக் குறும்பர் இன மக்களிடையே மொத்தம் 16 பெயர்கள் தாம் உண்டு. அவை மாண்பன், மாறன், பொம்மன் முதலான எட்டு ஆண் பெயர்களும் மாண்பி, மாரி, பொம்மி முதலான எட்டு பெண் பெயர்களும் ஆகும். 

இறந்தோரை இவ்வின மக்கள் புதைக்கின்றனர். ஆண், பெண் இருபாலரும் இறந்தவர்களைக் கொண்டு செல்கையில் இடுகாட்டுக்குச் செல்வர். இறந்தவரின் வீட்டார் பின்னர் வேறு இடத்தில் குடியேறுவர்.

## வெளி இணைப்புகள்
*  முனைவர் சு.சக்திவேல், தமிழ்நாட்டுப் பழங்குடி மக்கள், மணிவாசகர் பதிப்பகம், சென்னை-108, முதற்பதிப்பு: 1998

பகுப்பு:இந்தியப் பழங்குடிகள்
மலமலசர்

**மலமலசர்** என்போர் தமிழ்நாட்டின் கோயமுத்தூர் மாவட்டத்தில் உள்ள ஆனைமலைப் பகுதியில் வாழும் பழங்குடி இன மக்கள் ஆவர். இப்பகுதியில் மலமலசரைப் போன்று பதிமலசர் என்னும் இனத்தாரும் வாழ்கின்றனர். மலமலசர் மலைகளிலும் பதிமலசர் மலை அடிவாரத்திலும் வாழ்கின்றனர். 

மலமலசர் தாம் வாழுமிடத்தைப் *பாடி* என்றழைப்பர். இவர்கள் காட்டுக் கடவுளரை வழிபடுகின்றனர். நாட்டுத்தெய்வங்களைக் கும்பிடுவதில்லை. ஆசுத்திரேலிய இனத்தைச் சேர்ந்த இம்மக்கள் தடித்த உதடும் கருமையான மயிரும் குட்டையான உருவமும் கொண்டவர்கள். மலமலசர்க்கு தாடி அடர்த்தியாக வளர்வதில்லை. இவர்தம் பேச்சில் தாடி என்பதற்கு தனியான சொல்லை இல்லை. மீசையை மேல் மீசை என்றும் தாடியை கீழ் மீசை என்றும் அழைக்கின்றனர். 

இவர்கள் யாரும் அணுக இயலாதவாறு காட்டினுள்ளே குடிசைகள் அமைத்து வாழ்கின்றனர். இவர்கள் பேசுவது தமிழின் கிளை மொழியாகும். இறந்தோரைப் புதைத்தல் இவ்வின மக்களின் வழக்கம்.

## மேற்கோள்

பகுப்பு:கேரளப் பழங்குடிகள்
பகுப்பு:கோயம்புத்தூர் மாவட்டம்
பகுப்பு:இந்தியப் பழங்குடிகள்
கிழக்கத்திய பச்சை மாம்பா

**கிழக்கத்திய பச்சை மாம்பா** என்பது தெற்கு ஆப்பிரிக்காவின் கிழக்குப் பகுதியில் மட்டுமே காணப்படும் ஒரு நச்சுப் பாம்பு. இது மரத்திலேயே பெரும்பாலும் இருக்கும். இப்பாம்பு மாம்பா குடும்பத்திலேயே மிகவும் சிறியது. சராசரியாக 1.8 மீட்டர் நீளம் வரையும் வளரக்கூடியது. எனினும் 3.7 மீட்டர் நீளம் வரை அதிக பட்சம் இருந்துள்ளதாகக் கண்டறியப்பட்டுள்ளது.

தென்னாப்பிரிக்காவின் கிழக்குப் பகுதி முதல் மொசாம்பிக், தான்சானியா, கென்யாவின் தென்கிழக்கப் பகுதி வரை இவை காணப்படுகின்றன. இப்பாம்புகள் பறவைகள், அவற்றின் முட்டைகள், சிறு பாலூட்டிகள் ஆகியவற்றை உணவாகக் கொள்ளும். இதனுடைய நஞ்சு மிகுந்த நச்சுத் தன்மை கொண்டது.

## மேலும் பார்க்க
* கருப்பு மாம்பா

## மேற்கோள்கள்

பகுப்பு:நச்சுப் பாம்புகள்‎
மாம்பா

**மம்பாம்பு, மம்பா அல்லது “மாம்பா”** (*Mamba*) என்பது விரைந்து ஊரும் தரையில் வாழும் ஒரு நச்சுப் பாம்புப் பேரினம் (*dendroaspis*) ஆகும். இது எலாப்பிடே என்னும் குடும்பத்தைச் சேர்ந்தது. இவ்வகையைச் சேர்ந்த கருப்பு மாம்பா தான் ஆப்பிரிக்காவிலேயே நீளமான நச்சுப்பாம்பு. மேற்கத்திய பச்சை மாம்பாவும் கிழக்கத்திய பச்சை மாம்பாவும் கிட்டத்தட்ட கருப்பு மாம்பாவிற்கு இணையான நச்சுத் தன்மையைக் கொண்டுள்ளன. இவை இரண்டும் கருப்பு மாம்பாவை விட சற்றுச் சிறியவை. பெரும்பாலும் மரத்தில் வாழ்பவை. இப்பாம்புகள் பகலில் சுறுசுறுப்பாக இருக்கும். இரவில் ஓய்வெடுக்கும்.

தமிழ் சொல்லான ”மம்பா”வில் “ம” என்கிற சொல் விடத்தன்மையை குறிக்கும், ”பா” என்பது பாம்பை குறிக்கும், இப்பெயர்க்காரணம்  அனைத்து மம்பா(ம்பு)க்களும் கொடிய விடத்தன்மையுடையவை. எதிர்நஞ்சு  செலுத்துவதற்கு முன் ஏற்படும் மரண விகிதம் மிக அதிகம. எதிர்நஞ்சு அளிக்காவிடில், மரணம் ஒரு சில நிமிடங்களிலேயே ஏற்படும்.

## மேற்கோள்கள்

பகுப்பு:நச்சுப் பாம்புகள்‎
மரகத மர போவா

மரகத மர போவா (அல்லது **பச்சை மர போவா**) என்பது ஒரு நஞ்சற்ற போவா வகையைச் சேர்ந்த ஒரு பாம்பு. இது பச்சை நிறத்தில் காணப்படும். இது மரத்தின் மீதே வாழ்கிறது. இப்பாம்பு தென் அமெரிக்காவின் மழைக்காடுகளில் காணப்படுகிறது. இதன் சிற்றினங்கள் ஏதும் இதுவரை கண்டறியப்படவில்லை.

இது 6 அடி நீளம் வரை வளரக்கூடியது. இது தென் அமெரிக்காவின் அமேசான் ஆற்றுப் படுகையில் பரவலாக கொலம்பியா, ஈக்வெடார், பெரு, பிரேசில், வெனிசுவேலா, சுரினாம் ஆகிய பகுதிகளில் காணப்படுகிறது. இது இரவில் இரை தேடும் பாம்பு. பகலில் ஏதேனும் மரத்தின் மீது உடலைச் சுருட்டி தலையை நடுவில் வைத்து ஓய்வெடுக்கும். சிறு பாலூட்டிகளை முதன்மையான உணவாகக் கொள்கிறது.

## மேற்கோள்கள்


பகுப்பு:போவாப் பாம்புகள்
பகுப்பு:நச்சுத்தன்மை அற்ற பாம்புகள்
காஞ்சனபுரி

**காஞ்சனபுரி** தாய்லாந்து நாட்டின் மேற்குப் பகுதியில் உள்ள ஒரு நகரம். இதுவே காஞ்சனபுரி மாகாணத்தின் தலைநகரமும் ஆகும். இந்நகரம் கிவே நோய், கிவே யாய் ஆகிய ஆறுகள் மே கிளாங் ஆற்றுடன் சேரும் இடத்தில் அமைந்துள்ளது.

புலிக்கோவிலை அடைவதற்கு இவ்வூரின் வழியாகச் செல்வதே எளிதான வழியாகும்.

## காலநிலை




## படங்கள்

File:Kanchanaburi Lak Mueang.jpg
File:Kanchanaburi cemetery.jpg
File:Kanchanaburi Bus Terminal.JPG|பஸ் நிலையம்
File:Wat Thawonwararam.JPG
File:Pagoda..JPG
Kanchanaburi, River Kwai Bridge 2, Thailand.jpg
Kanchanaburi Railway Station, Thailand.jpg
Kanchanaburi, Kwai River and River Kwai bridge, Thailand.jpg
Kanchanaburi, Thailand, Tree in the field.jpg


## மேலும் பார்க்க
* கான்புரி விரியன்

## மேற்கோள்

பகுப்பு:தாய்லாந்து நாட்டிலுள்ள ஊர்களும் நகரங்களும்
டி.ஐ.

**டி.ஐ.** (T.I.), பிறப்பு **க்லிஃபர்ட் ஜோசஃப் ஹாரிஸ் ஜூனியர்** (Clifford Joseph Harris, Jr., செப்டம்பர் 25, 1980) ஓர் அமெரிக்க ராப் இசைக் கலைஞர் ஆவார்.

அட்லான்டாவின் பேங்க்ஹெட் பகுதியில் பிறந்து வளந்த டி.ஐ. 2001இல் முதலாம் இசைத்தொகுப்பு "ஐம் சீரியஸ்" (I'm Serious) வெளியிட்டுள்ளார். இந்த இசைத்தொகுப்பு சரியாக விற்பனை செய்யப்படாமல் அப்பொழுது இருந்த இசை தயாரிப்பு நிறுவனம் அரிஸ்டா ரெக்கர்ட்ஸை விட்டு கிராண்ட் ஹசில் ரெக்கர்ஸ் நிறுவனத்தை உருவாக்கினார். இன்று வரை இந்நிறுவனத்தின் அதிபராக இருக்கிறார்.

2003இல் இவரின் இரண்டாம் இசைத்தொகுப்பு ட்ராப் மியூசிக் "Trap Muzik" வெளிவந்து ராப் உலகில் புகழுக்கு வந்தார். இதற்கு பிறகு இன்னும் நான்கு இசைத்தொகுப்புகளை வெளியிட்டுள்ளார்.

ராப் இசை தவிர திரைப்பட உலகிலும் 2006இல் நுழைந்தார். ஏடிஎல், அமெரிக்கன் கேங்ஸ்டர் போன்ற திரைப்படங்களில் இன்று வரை நடித்துள்ளார். 2008இல் கிராண்ட் ஹசில் ஃபில்ம்ஸ் என்ற தனி திரைப்பட தயாரிப்பு நிறுவனத்தை உருவாக்கினார்.

டி.ஐ. 7 முறையாக பெருங் குற்ற வழக்குகளில் குற்றவாளி என்று தீர்ப்பு கூறப்பட்டுள்ளார். 2007இல் சட்டவிறோதமாக துப்பாக்கிகளை வாங்கியது காரணமாக ஒரு ஆண்டுக்கு சிறையில் இருக்கனும் என்று தீர்ப்பு செய்யப்பட்டார்.

## இசைதொகுப்புகள்
* *[[ஐம் சீரியஸ்]]* (I'm Serious) (2001)
* *[[ட்ராப் மியூசிக்]]* (Trap Muzik) (2003)
* *[[அர்பன் லெஜென்ட்]]* (Urban Legend) (2004)
* *[[கிங் (டி.ஐ. ஆல்பம்)|கிங்]]* (King) (2006)
* *[[T.I. vs. T.I.P.]]* (T.I. vs. T.I.P.) (2007)
* *[[பேப்பர் டிரெய்ல்]]* (Paper Trail) (2008)

## மேற்கோள்கள்

பகுப்பு:ராப் இசைக் கலைஞர்கள்
பகுப்பு:ஆபிரிக்க அமெரிக்க நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:ஆபிரிக்க அமெரிக்க இசை கலைஞர்கள்
பகுப்பு:1980 பிறப்புகள்
பகுப்பு:வாழும் மக்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
நாஸ்டாக்

right|thumb|நாஸ்டாக்
**நாஸ்டாக்** (NASDAQ - National Association of Securities Dealers Automated Quotations) ஓர் அமெரிக்க பங்குச்சந்தை. 3,554 நிறுவனங்கள் உள்ளிட்ட இச்சந்தை உலகில் வணிக மூலதனத்தின் (market capitalization) படி உலகில் இரண்டாமிடத்திலுள்ள பங்குச் சந்தை ஆகும். 1971இல் உருவாக்கப்பட்ட இச்சந்தை அமெரிக்காவின் முதல் மின் சந்தை ஆகும். இதில் வர்த்தகங்கள் அனைத்தும் அமெரிக்க டாலரில் நடைபெறும். இது 1992 ஆம் ஆண்டில் இலண்டன் பங்குச் சந்தையுடன் இணைந்து கண்டங்களுக்கிடையேயான பங்குச் சந்தை வர்த்தகத்தையும் தொடங்கியது. இதன் வணிக நேரமானது கிழக்கு நேர வலயத்தின்படி (Eastern Time Zone) காலை 09:30 முதல் மாலை 05:00 மணி வரை ஆகும். இப்பங்குச் சந்தையின் சந்தை மதிப்பு 4.45 ட்ரில்லியன் அமெரிக்க டாலர்கள் ஆகும்.

## மேற்கோள்கள்

## வெளியிணைப்புகள்

* 

பகுப்பு:ஐக்கிய அமெரிக்க பொருளாதாரம்
பகுப்பு:பங்குச் சந்தை
பாஸ்டன் படுகொலை

**பாஸ்டன் படுகொலை** (*Boston Massacre*) மார்ச் 5, 1770இல் பாஸ்டன் நகரில் பிரித்தானிய படையினர்களால் நடத்தப்பட்ட படுகொலையைக் குறிக்கும்.

1767இல் பிரித்தானிய அரசு, மக்கள் விரும்பாத பல புதிய வரிகளை அமெரிக்காவில் விதித்தது. பெரும்பான்மையாக பாஸ்டன் நகரில் இதற்கு எதிராக போராட்டங்கள் நடந்தன. இதனால் பிரித்தானிய அரசு படையினரை பாஸ்டனுக்கு அனுப்பியது. இப்படையினர்களுக்கும் பாஸ்டன் மக்களுக்கும் இடையில் பல சிறிய வன்முறைகள் பாஸ்டன் படுகொலைக்கும் முன்பு நடந்தன.

மார்ச் 5, 1770 அன்று ஒரு பாஸ்டனியரும் ஒரு பிரித்தானிய படையினரும் வாதாடு செய்துள்ளனர். பிறகு பல்வேறு மக்கள் கூட்டமாக வந்து படையினர்கள் மீது பனி உருண்டைகளை எறிந்தனர். இந்த வன்முறை வளர்ந்து படையினர்கள் கூட்டத்தின் மீது கைத்துப்பாக்கிகளால் சுட்டதில் மொத்தம் ஐந்து பேர் உயிரிழந்தனர்.

இச்சம்பவம் காரணமாக பல்வேறு அமெரிக்க குடியேற்ற நாடுகளில் எதிர்ப்புப் போராட்டங்கள் நடந்து அமெரிக்க புரட்சி தொடங்கியது.

பகுப்பு:அமெரிக்கப் புரட்சி
அமெரிக்கப் புரட்சிப் போர்

**அமெரிக்க புரட்சிப் போர்** 18-ஆம் நூற்றாண்டில் பதின்மூன்று குடியேற்றங்கள் பிரித்தானிய அரசுக்கு எதிராக நடத்திய போராட்டங்களைக் குறிக்கும்.

1763-இல் பிரெஞ்சு செவ்விந்தியர் போர் முடிந்தபின் ஐக்கிய இராச்சியம் குடியேற்ற நாடுகளுக்கு வரிகளை அதிகரித்ததன் காரணமாக புரட்சிக் காலம் தொடங்கியுள்ளது. 1770-இல் பாஸ்டன் படுகொலையில் புரட்சியின் முதல் வன்முறை நிகழ்வு நடந்தது. 1775 முதல் 1783 வரை ஐக்கிய இராச்சியத்துக்கும் அமெரிக்கக் குடியேற்ற நாடுகளுக்கும் இடையில் நிகழ்ந்த **போருக்குப்** பின்னர் ஐக்கிய அமெரிக்கா விடுதலை பெற்றது. இப்போரில் அமெரிக்காவுக்கு பிரான்ஸ், ஸ்பெயின், மற்றும் நெதர்லாந்து ஆகிய நாடுகள் உதவின. 1776-இல் அமெரிக்க விடுதலைச் சாற்றுரை வெளியிடப்பட்டது. 1781-இல் அமெரிக்கப் படையினர் போரில் வெற்றி பெற்றனர்.

அமெரிக்கப் புரட்சி காலத்தில் தொடங்கிய பல விழுமியங்கள் அமெரிக்கச் சமூகத்தில் இன்று வரை அமெரிக்க அரசியலில் தாக்கம் செய்கின்றன.

## காரணங்கள்

இந்த அமெரிக்கப் புரட்சிப் போர் அமெரிக்க புரட்சியின் காரணமாக நடைபெற்றது. பிரித்தானியப் பாராளுமன்றமானது தனதுகுடியேற்ற நாடுகளின் இராணுவப் பாதுகாப்புக்காகச் செலவிடும் நிதியை அந்தக் குடியேற்ற நாடுகளிடமிருந்து வரியாகப் பெற்றுக்கொள்ள உரிமை இருக்கின்றது என வலியுறுத்தியது. ஏனெனில் பிரெஞ்சு மற்றும் இந்தியப் போர்களின் காரணமாக இராணுவப் பாதுகாப்புக்கான நிதி அதிகமாக விலையுயர்ந்திருந்தது. ஆனால் குடியேற்ற நாடுகள் தாம் ஏற்கனவே உள்ளூர் அரசாங்கத்தின் மூலம் அதிக நிதியை அவர்களுக்காகச் செலவு செய்ததால் அவர்களது கொள்கையை எதிர்த்தனர்.

## போரினால் ஏற்பட்ட செலவினங்கள்

### உயிர்ச்சேதங்கள்

#### அமெரிக்கர்கள் மற்றும் நேச நாடுகள்

இந்த அமெரிக்கப் புரட்சிப் போரினால் ஏற்பட்ட மொத்த உயிர்ச்சேதங்களின் எண்ணிக்கை பெரும்பாலும் அறியப்படாமலே இருக்கின்றது. அந்த சகாப்தத்தில் நடைபெற்ற போர்களைப் போல இந்தப் போரிலும் போரினால் இறந்ததை விட அதிகமான மக்கள் பரவிய நோய்களின் காரணமாக இறந்தனர். 1775 இற்கும் 1782 இற்கும் இடைப்பட்ட காலத்தில் பெரியம்மைத் தொற்றுநோய் வட அமெரிக்கா எங்கும் பரவி 130,000 இற்கும் அதிகமான மக்கள் உயிரிழந்தனர். வரலாற்றியலாளரான ஜோசப் எலிஸ், தனது படைகள் பெரியம்மைத் தொற்றுநோய்க்கு எதிரான தடுப்பு ஊசி எடுக்க வேண்டும் என்று வாஷிங்டன் முடிவு செய்ததாகக் குறிப்பிடுகின்றார்.

இராணுவ சேவையின் போது 25,000 இற்கும் அதிகமான அமெரிக்கப் புரட்சியாளர்கள் உயிரிழந்தனர். இவர்களில் 8,000 புரட்சியாளர்கள் போரினாலும், ஏனைய பதிவுசெய்யப்பட்ட 17,000  இறப்புகள் நோய்களின் காரணமாகவும் இறந்தனர். இவர்களில் 8,000 முதல் 12,000 வரையான புரட்சியாளர்கள் போர்க் கைதிளாகப் பிடிபட்டு பட்டினி அல்லது மோசமான நிலைமை கொண்டுள்ள நோயின் காரணமாக உயிரிழந்தனர். அவர்களுள் பலர் நியூயார்க்கில் இறருந்த பிரித்தானியச் சிறைக் கப்பல்களில் உடல் அழுகி இறந்தனர். இதில் நோயினால் இறந்தவர்களின் எண்ணிக்கை சந்தேகத்திற்கு இடமின்றி மிகவும் குறைவாக இருக்கின்றது. இந்தப் புரட்சியாளர்களில் 8,500 முதல் 25,000 வரையானோர் போரினால் படுகாயமடைந்தனர் அல்லது ஊனமுற்றனர். ஆகவே மொத்த அமெரிக்க இராணுவ உயிர்ச்சேதங்களானது 50,000 இற்கும் அதிகமாக இருந்தது.

#### பிரித்தானியர்கள் மற்றும் நேச நாடுகள்

சுமார் 171,000 கடற்படையினர் யுத்தத்தின் போது ரோயல் கடற்படையில் பணியாற்றினார்கள்.

## உசாத்துணை


பகுப்பு:விடுதலைப் போர்கள்
29 செப்டம்பர் 2008 மேற்கு இந்திய குண்டுவெடிப்புகள்

**29 செப்டம்பர் 2008 மேற்கு இந்திய குண்டுவெடிப்புகள்** இந்தியாவின் குஜராத் மற்றும் மகாராஷ்டிரம் மாநிலங்களில் செப்டம்பர் 29 ஆம் தேதி நடந்த குண்டுவெடிப்புகளை குறிக்கும். மொத்தத்தில் மூன்று குண்டுகள் வெடித்து 8 பேர் உயிரிழந்தனர். மேலும் 80 பேர் படுகாயம் அடைந்தனர். மகாராஷ்டிரத்தின் மாலேகான் நகரத்தில் இரண்டு குண்டுகள் வெடித்ததில் 7 பேர் உயிரிழந்தனர். குஜராத்தில் மோதசா நகரில் குண்டு வெடித்ததில் ஒருவர் உயிரிழந்தார். இச்சம்பவத்தின் ஒரு நாள் முன்பு அகமதாபாத் நகரில் 17 குண்டுகள் கண்டுபிடிக்கப்பட்டன. 
## மேற்கோள்கள்

 

பகுப்பு:இந்தியாவில் தீவிரவாதத் தாக்குதல்கள்
பகுப்பு:2008 நிகழ்வுகள்
பகுப்பு:மகாராட்டிர வரலாறு (1947- தற்போதுவரை)
டௌ ஜோன்ஸ் தொழில்துறை குறியீடு

[lang=ta|thumb|380px|[1896 முதல் மார்ச்  வரை டௌ ஜோன்ஸ் குறியீட்டின் வரைபடம்]]

**டௌ ஜோன்ஸ் தொழில்துறை குறியீடு** (Dow Jones Industrial Average) 19ஆம் நூற்றாண்டில் வால் ஸ்ட்ரீட் ஜர்னல் இதழின் பதிப்பாசிரியர் சார்ல்ஸ் டௌ படைத்த பங்கு சந்தை குறியீடுகளில் ஒன்றாகும். அமெரிக்கப் பங்கு சந்தையின் தொழில்துறை நிறுவனங்களின் செயல்திறன் அளவு பார்க்க பயன்பாட்டில் உள்ளது. டௌ ஜோன்ஸ் போக்குவரத்து குறியீடுக்கு அடுத்த படியாக இரண்டாம் மிக பழமையான பங்கு சந்தை குறியீடு ஆகும். அமெரிக்காவின் மிகப்பெரிய நிறுவனங்களில் முப்பதை இக்குறியீடு பார்க்கிறது.

## பார்க்கப்படும் நிறுவனங்கள்

பகுப்பு:ஐக்கிய அமெரிக்க பொருளாதாரம்
பகுப்பு:பங்கு சந்தை குறியீடுகள்
நயாகரா ஆறு

நயாகரா ஆறு ஈரி ஏரியில் இருந்து தொடங்கி, வடக்கு நோக்கி பாய்ந்து ஒண்டாரியோ ஏரியில் கலக்கிறது. நயாகரா ஆறு, கனடா நாட்டின் ஒண்டாரியோ மாகாணத்திற்கும், ஐக்கிய அமெரிக்காவின் நியூயார்க் மாநிலத்திற்கும் இடையே எல்லையாக அமைந்திருக்கிறது. நயாகரா என்னும் பெயர் இப்பகுதியில் வாழ்ந்த **நயாககரிகா** என்ற பழங்குடியினரை அழைக்கப் பயன்பட்டதாக அறியப்படுகிறது. . எனினும், வேறு பல பெயர்க் காரணங்களும் கூறப்படுகின்றன. 

## அடிக்குறிப்புகளும் மேற்கோள்களும்


பகுப்பு:நியூ யோர்க் மாநில ஆறுகள்
லாகர்

**லாகர்** பியர் வகைகள் இரண்டில் பிரபலமான வகையாகும். மாவடி அல்லது *ஏல்* மற்றைய வகையாகும். லாகர் தயாரிக்கப்பட்டு பரிமாறப்படும் முன்னர் குளிர் அறைகளில் 3 வாரம் வரை களஞ்சியப்படுத்தப்படுவதன் காரணமாக, இவ்வகை பியரின் பெயர் யேர்மன் மொழியில் *களஞ்சியப்படுத்தல்* என பொருள்படும் "lagern" என்ற சொல்லில் இருந்து பெறப்பட்டதாகும்.

## மேற்கோள்கள்

பகுப்பு:பியர் வகைகள்
எரோடோட்டசு

**எரோடோட்டசு** (Ἡρόδοτος, Herodotus) அனதோலியாவில் உள்ள ஆலிகார்னாசசைச் (Ἁλικαρνᾱσσεύς, Halicarnassus) சேர்ந்த ஒரு கிரேக்க வரலாற்றறிஞா் மற்றும் புவியியலாளர்  ஆவார். கிரேக்க பாரசீகப் போர்கள் குறித்த வரலாறை எழுதியதற்காக குறிப்பாக இவர் அறியப்படுகிறார். கிமு 5 ஆம் நூற்றாண்டில் (கிமு 484 - கிமு 425) வாழ்ந்த இவர் மேற்கு நாடுகளின் பண்பாட்டில் வரலாற்றின் தந்தை எனப்படுகிறார். இது பண்டைய உரோமானிய சொற்பொழிவாளர் சிசெரோவால் இவருக்கு வழங்கப்பட்டது. தேவையான தகவல்களை முறைப்படியாகச் சேகரித்து, ஓரளவுக்கு அவற்றின் துல்லியத்தைச் சோதித்து, ஒழுங்கான அமைப்பில் அவற்றைத் தெளிவாக விளக்கிய முதல் வரலாற்றாளர் இவராவார். உலக வரைபடங்களை வரைந்த முதல் நபர் ஆவார்.

இவரின் வரலாறுகள் முதன்மையாக மாரத்தான், தேமோபைலே, ஆர்ட்டெமிசியம், சலாமிஸ், பிளாட்டீயா, மைக்கேல் போன்ற புகழ்பெற்ற சமர்களையும் முக்கிய மன்னர்களின் வாழ்க்கையையும் உள்ளடக்கியது. வரலாற்றின் இன்றியமையாத பகுதியை உள்ளடக்கி, வாசகர்களுக்கு கூடுதல் தகவல்களை வழங்குவதாக பண்பாட்டு, இனவரைவியல், புவியியல், வரலாற்றுவரைவியல் போன்றவற்றின் பின்னணியையுடன் வழங்க அவரது பணி உள்ளது.

எரோடோட்டசு தனது படைப்பில் "தொன்மங்கள் மற்றும் கற்பனை தகவல்களை" சேர்த்ததற்காக விமர்சிக்கப்பட்டார். சக வரலாற்றாசிரியர் துசிடிடீஸ் அவர் பொழுதுபோக்கிற்காக கட்டு்க்கதைகளை உருவாக்கியதாக குற்றம் சாட்டினார். எவ்வாறாயினும், எரோடோட்டசு தான் "பார்த்ததையும், தனக்குச் சொல்லப்பட்டதையும்" தெரிவித்ததாக விளக்கினார். இவரின் வரலாறுகளின் கணிசமான பகுதி நவீன வரலாற்றாசிரியர்கள் மற்றும் தொல்லியல் ஆய்வாளர்களால் உறுதிப்படுத்தப்பட்டுள்ளது.

## வாழ்க்கை
எரோடோட்டசு சின்ன ஆசியாவில் உள்ள ஆலிகார்னாசசுவில் கிமு 484இல் பிறந்தார். இவருடைய குடும்பத்தினர் சிலர் அரசுக்கு எதிரான சூழ்ச்சிகளில் ஈடுபட்டதால் இவர் ஏறக்குறைய முப்பத்திரண்டாவது வயதில் நாடு கடத்தப்பட்டார். நாடுகடத்தப்பட்ட பிறகு இவர் பல நாடுகளை கிழக்கே சின்ன ஆசியா முதல் மேற்கே எகிப்து வரை சுற்றிவந்தார். வெறுமனே சுற்றிவராமல் ஒவ்வொன்றையும் பற்றியும் அறிந்து கொள்ளும் ஆர்வம் கொண்டவராக இருந்தார். சுமார் பதினைந்து ஆண்டுகள் நாடுகளை சுற்றிவந்து, இறுதியில் ஏதென்சுக்கு வந்து அங்கேயே நிரந்தரமாக வசிக்கலானார்.   

தான் கண்டதை, கேட்டதை, தனக்கு முன் அறிஞர்கள் எழுதிவைத்தவை போன்றவைற்றைக் கொண்டு வரலாறை எழுதினார். எகிப்து, சின்ன ஆசியா, கிரேக்கம் இவற்றின் வரலாறுகளை, ஆதிகாலத்தில் இருந்து கிரேக்க பாரசீகப் போர்கள் வரை அதாவது செட்டாஸ் முற்றுகை வரை எழுதியுள்ளார். இவர் எழுதியதை அவ்வப்போது பொதுமக்கள் இடையே உரக்கப் படித்துக் கான்பித்தார். அதைக் கேட்டு மகிழ்ந்த மக்கள் இவருக்கு சன்மானம் அளித்ததாக கூறப்படுகிறது.   

## குறிப்புகள்

பகுப்பு:வரலாற்றாளர்கள்
பகுப்பு:கிமு 484 பிறப்புகள்
பகுப்பு:கிமு 425 இறப்புகள்
பகுப்பு:ஆசியாவின் வரலாறு
பகுப்பு:கிரேக்கர்கள்
மதுபானம்

right|thumb|300px|சில மதுபான வகைகள்.

பொதுவாக மது என அறியப்பட்ட எத்தனால் அடங்கிய குடிவகை **மதுபானம்** என அழைக்கப்படுகிறது. வேதியியல் வரைவிலக்கணத்தின் படி மது என்பதில் வேறு சேர்வைகளும் அடங்குகின்றன. மதுபானங்கள் பொதுவாக பியர் வகைகள், வைன் வகைகள், வடி பானங்கள் என மூன்று வகைகளாக பிரிக்கப்படுகின்றன.

எத்தனால் உளத்தூண்டல் மருந்தாகும் (psychoactive drug) இது மூளைத்திறன் மயக்க மருந்தாக செயற்படுகிறது. கூடுதலான நாடுகள் மதுபான உற்பத்தி, விற்பனை, உட்கொள்ளல் தொடர்பான விதிமுறைகளை கையாண்டு வருகின்றன. மதுபானம் உலகின் கூடுதலான நாடுகளில் உற்பத்தி செய்யப்பட்டும் உட்கொள்ளப்பட்டும் வருகின்றது. மதுபானங்களை உட்கொள்ளல் சில கலாச்சாரங்களில் சமூக நிகழ்வுகளில் முக்கிய அம்சமாக காணப்படுகிறது. 

குருதியில் காணப்படும் எத்தனால் அளவு ஒரு குறித்த அளவை விஞ்சினால் அவர் சட்டரீதியாக போதையுற்றவராக கருதப்படுவார். இவ்வாறு போதையுற்றவர்கள் வாகனம் செலுத்தல் போன்ற செயற்பாடுகளில் ஈடுபடுவது தடுக்கப்பட்டுள்ளது. மதுபானங்கள் பழக்க அடிமைத்தனத்தை (addiction) தூண்டும் தன்மை உடையன.

1994இல் உருவான உலக வர்த்தக அமைப்பு, மதுபானத்தை சுதந்திர வர்த்தகப் பொருளாக வகைப்படுத்துகிறது. சேவை என்ற அடிப்படையிலோ, மூலதனம் என்ற அடிப்படையிலோ உறுப்பு நாடுகள் எங்கு வேண்டுமானாலும் இந்த வர்த்தகத்தில் ஈடுபடலாம். காட்(GATT) ஒப்பந்தப் பிரிவுகள், வெளி நாட்டிலிருந்து இறக்குமதியாகும் மது பானங்களின் மீது இந்தியா வரி குறைப்பு செய்ய வலியுறுத்துகின்றன. ஒப்பந்தத்தின் பல பிரிவுகள். குடிப்பழக்கத்தைக் கட்டுப்படுத்த ஒரு சில மாநில அரசுகள் நினைத்தாலும் இவை குறுக்கே வரும் அபாயம் உண்டு.

## மதுபானம் அருந்துபவர்கள் வயது
1980களில் குடிப்பவர்களின் குறைந்தபட்ச வயது 26 ஆக இருந்தது. 2007ல் 17 ஆகக் குறைந்துவிட்டது. அசோசெம் என்கிற வர்த்தகக்கூட்டமைப்பின் சமூக வளர்ச்சிப் பிரிவு செய்த ஆய்வில், 19-26 வயதுக்குட்பட்ட இளைஞர்களின் மத்தியில் குடிப்பழக்கம், 60 சதவீதம் அதிகரித்துள்ளது தெரிய வருகிறது. குறிப்பாக, கடந்த 10 ஆண்டுகளில் டீன் ஏஜ் குடிப்பழக்கம் 100 சதவீதம் அதிகரித்திருப்பதாகவும் இந்த ஆய்வு தெரிவிக்கிறது.

## போரே கமிட்டி
1943இல் பொது ஆரோக்கியம் பற்றிய பரிந்துரைகள் அளிப்பதற்காக இந்தியாவில் அமைக்கப்பட்ட போரே கமிட்டி, 1946ல் தனது அறிக்கையை அளித்தது. பொது ஆரோக்கியத்தின் ஒரு பகுதியாக குடிப்பழக்கத்தின் விளைவுகளும் பார்க்கப்பட்டன. போரே கமிட்டி அறிக்கை வறுமையாலும், வேலையின்மையாலும், பொழுதுபோக்கு வசதி இன்மையாலும் விரக்திக்குத் தள்ளப்பட்டு குடிப்பவர்களும் உண்டு; சமூகப் பழக்கம் காரணமாகவும், கூட்டாகக் குடிக்கும் பழக்கத்தாலும் குடிப்பவர்கள் உண்டு. பொருளாதார மேம்பாடு, கல்வி, ஆரோக்கியமான பொழுதுபோக்கு போன்றவற்றில் அரசு முதலீடு செய்ய வேண் டும், மது விற்பனையைக் கட்டுப்படுத்த கடுமையான சட்டங்களைக் கொண்டு வர வேண்டும், குடிநோயாளிகளின் சிகிச்சைக்கும், மறு வாழ்வுக்கும் உதவ வேண்டும் என்றும் அறிவுறுத்துகிறது.குறிப்பாக வேலை நேரத்தில் விற்பனை செய்வது தடுக்கப்படவேண்டும் என்ற ஆலோசனையை முன் வைக்கிறது. பெங்களூரு நிம்ஹான்ஸ் மருத்துவமனையின் ஆய்வும் அதன்விரிவான பரிந்துரைகளும் இதே கண்ணோட்டத்தைத் தான் கடைப்பிடிக் கின்றன.

## மேற்கோள்கள்

*
பகுப்பு:மயக்க மருந்துகள்
பகுப்பு:எத்தனால்
யக் லேற்ரன்

யோன் கில்பேர்ட் **யக் லேற்ரன்** (தமிழக வழக்கு **ஜாக் லேட்டன்**, *Jack Layton*, பிறப்பு: ஜூலை 18, 1950) கனடிய நடுவண் அரச நாடாளுமன்ற உறுப்பினர், 2003 இருந்து கனடா புதிய ஜனநாயகக் கட்சியின் தலைவர்.  இவர் முன்னர் ரொறன்ரோ நகர அவை உறுப்பினராக இருந்தவர்.  நடுவண் நாடளுமன்றத்துக்கு சூன் 28, 2004 அன்று ரொறன்ரோ-டான்வோர்த் தொகுதிக்கு தேர்தெடுக்கப்பட்டார்.  இவரின் மனைவி ஒலிவியா சாவ் ஒரு நாடாளுமன்ற உறுப்பினர் ஆவார்.

இவர் இடது சாரி கொள்கை சார்புடையவர்.  அதே கொள்கை சார்புடைய கட்சியின் தலைமையை ஏற்ற அவர், அந்த கட்சியின் செல்வாக்கை பெருக்க மிகவும் உதவினார்.  இவரதும் இவரது கட்சியின் கவனம் அடித்தள, நடுத்தர மக்கள், தொழிலாளர்கள், பெண்கள், குடிவரவாளர்கள், தன்னினச்சேற்கையாளர்கள், முதற்குடிகள் போன்றோரின் நலன் ஆகும்.
## மேற்கோள்கள்

பகுப்பு:கனடிய அரசியல்வாதிகள்
பகுப்பு:கனடிய இடதுசாரிகள்
பகுப்பு:1950 பிறப்புகள்
பகுப்பு:2011 இறப்புகள்
ஜில்ஸ் டுசப்

**ஜில்ஸ் டுசப்** (பிறப்பு ஜூலை 22, 1947) கனடிய நடுவண் அரச நாடுளுமன்ற உறுப்பினர்.  இவர் பிரேஞ்சு கியூபெக் மாகாணத்தில் உள்ள :en:Laurier—Sainte-Marie தொகுதியை பிரந்தித்துவம் செய்கிறார்.  இவர் 1990 இருந்தே நடுவண் அரசில் இருந்தாலும், இவர் கியூபெக் தேசியவாதி, பிரிவினைவாதி.  இவர் இடதுசாரி கொள்கைகள் உடையவர்.

## மேற்கோள்கள்

பகுப்பு:கனடிய அரசியல்வாதிகள்
பகுப்பு:1947 பிறப்புகள்
பகுப்பு:வாழும் மக்கள்
சாவோ பாவுலோ

**சாவோ பாவுலோ** (*São Paulo*) **São Paulo** (; ; *Saint Paul*) பிரேசில் நாட்டின் மிகப் பெரிய நகரம். இதன் பெருநகரப் பகுதியுடன் சேர்த்து இது உலகின் மிகப் பெரிய நகரப் பகுதிகளுள் ஒன்றாக விளங்குகிறது. இந் நகரம் பிரேசிலின் மிகக் கூடிய மக்கள்தொகை கொண்ட சாவோ பாவுலோ மாநிலத்தின் தலைநகரம் ஆகும். நாட்டின் செல்வம் மிகுந்த நகரமும் இதுவே. இதன் பெயர் போர்த்துக்கேய மொழியில் *புனிதர் பால்* (Saint Paul) என்பதைக் குறிக்கிறது. சாவோ பாவுலோ, வணிகம், நிதி ஆகிய துறைகளிலும், கலை, பொழுதுபோக்கு என்பவற்றிலும் உலக அளவில் தாக்கத்தைக் கொண்டுள்ளது.

இந்த நகரம் பல்வேறு அடையாளச் சின்னங்களைத் தன்னகத்தே கொண்டுள்ளது. இங்குள்ள குடிவருவோர் விடுதி, 19 ஆம் நூற்றாண்டின் பிற்பகுதியிலும், 20 ஆம் நூற்றாண்டின் முற்பகுதியிலும் பல இலட்சக் கணக்கான குடிவருவோரை வரவேற்றது. நகரின் வணிகப் பகுதியில் அமைந்துள்ள பாலிஸ்ட்டா அவெனியூ நாட்டினதும், லத்தீன் அமெரிக்காவினதும் மிக முக்கியமான நிதித்துறை மையம் ஆகும். சாவோ போலோ பங்குச் சந்தையும் இங்குள்ள முக்கியமான ஒன்றாகும். மிராந்தே டோ வாலே கட்டிடம் உட்பட, பிரேசிலின் மிக உயர்ந்த கட்டிடங்கள் பல சாவோ போலோவில் உள்ளன.

## மக்கள் தொகையியல்

### குடியேற்றம்

## சமயங்கள்

*மூலம்: [[Brazilian Institute of Geography and Statistics|IBGE]] 2010. *

## புள்ளிவிபரங்கள்

## காலநிலை

## அரசியல்வாதிகள்

சாவோ பாவுலோவின் அண்மைக்கால மாநகராட்சி மன்றத் தலைவர்கள்

## விளையாட்டு

### கால்பந்து
பிரேசிலின் மற்ற இடங்களைப் போலவே இங்கும் கால்பந்தே முக்கியமான விளையாட்டாகும். இந்த நகரைச் சேர்ந்த மூன்று அணிகள் பிரேசிலின் முதல் தர கால்பந்து போட்டியான பிரேலியேரோ சீரி ஆவில் விளையாடுகின்றன. சாவோ பாவுலாவை தலைமையகமாகக் கொண்டு செயல்படும் கால்பந்து அணிகள் பின்வருமாறு.

### பிரேசில் கிராண் ப்ரி
ஆண்டுதோறும் நடைபெறும் பார்முலா 1 தானுந்து போட்டியானது சாவோ பாவுலோவில் அமைந்துள்ள ஜோசோ கார்லோசு பேசி அரங்கில் நடைபெறும். இந்த விளையாட்டின் சிறந்த வாகையாளர்களான அயர்ட்டன் சென்னா மற்றும் பிலிப்பே மாசா இந்த மண்ணின் மைந்தர்கள். 
*

## உசாத்துணைகள்

### நூற்பட்டியல்
* 

### குறிப்புகள்

## வெளி இணைப்புகள்

;அதிகாரப்பூர்வ இணையத்தளங்கள்
* São Paulo Tourism Office home page
* São Paulo City Hall Web site 
* São Paulo Metro (subway) official Web site 
* BM&F Bovespa – São Paulo Stock Exchange Web site 

;பிற இணையத்தளங்கள்
* São Paulo in The New York Times Travel Guide s
* UK House of Commons Trade and Industry Committee report on Brazil
* 
* Maplink&nbsp;– São Paulo Street Guide and Maps  
* OPENCities Monitor participant 
* Discovering São Paulo
* AboutBrasil/São Paulo – Powerhouse of South America 

;செய்தித் தகவல்கள்
* *[[Adbusters|AdBusters]]*, "São Paulo: A City Without Ads" .
* *[[தி டைம்ஸ்]]*, "Cutting-edge style in São Paulo", by Alex Bello.
* *The Times*, "Where cafezinho is the key to commerce". Retrieved December 6, 2007.
* *[[Guardian.co.uk|Guardian Unlimited]]*, "Blog by blog guide to&nbsp;... São Paulo".
* *[[த நியூயார்க் டைம்ஸ்]]*, "36 Hours in São Paulo".
* Rich Brazilians Rise Above Rush-Hour Jams .

பகுப்பு:சாவோ பாவுலோ
பகுப்பு:பிரேசிலின் நகரங்கள்
பகுப்பு:உலகக்கோப்பை கால்பந்து நடைபெற்ற நகரங்கள்
ஏல்

**ஏல்** (*Ale*) அல்லது **மாவடி ** என்பது பார்லியின் முளைகூழை மேல்-நொதிக்கும் காடியைக் கொண்டு தயாரிக்கப்படும் ஒரு வகை பியராகும். இவ்வகைக் காடி விரைவாக நொதிப்பதால் இனிய பழச்சாரைப்போன்ற சுவையை பியருக்கு கொடுகின்றன. கூடுதலான ஏல் வகைகளில் கைப்பான பச்சிலையை ஒத்த சுவையைக் கொண்டுள்ள ஒப் (*hops*) தாவரத்தின் பூவும் சேர்க்கப்பட்டுள்ளது. இப்பூக்கள் பார்லி முளைகூழின் இனிப்புச் சுவையை சமப்படுத்துவதோடு ஏலை பதனிடும் பொருளாகவும் செயற்படுகிறது. ஐக்கிய அமெரிக்கா, அயர்லாந்து, பெல்ஜியம், ஜெர்மனி, கனடாவின் கிழக்கு மாகாணங்களில் ஏல் பாவனை அதிகமாக காணப்படுகிறது. மற்றைய முக்கிய பியர் வகையான லாகர் கீழ்--நொதிக்கும் காடியைக் கொண்டு தயாரிக்கப்படுகிறது.

பகுப்பு:பியர் வகைகள்

## மேற்கோள்கள்
மாவடி

#மாவடி- இலங்கையில் உள்ள ஒரு ஊர்.
#ஏல் -ஒரு வகை பியர்.

பகுப்பு:பக்கவழி நெறிப்படுத்தல்
மகிழூர் சரஸ்வதி வித்தியாலயம்

மட்டக்களப்பு மாவட்டத்தில் பட்டிருப்புக் கல்விவலயத்தில் மண்முனை தெற்கு எருவில் கோட்டத்தில் **மகிழூர் சரஸ்வதி வித்தியாலயம்** அமைந்துள்ளது. பட்டிருப்புத் தொகுதியின் முதலாவது நாடாளுமன்ற உறுப்பினராக இருந்த எதிர்மன்னசிங்கம் தனது காணியை நன்கொடையாக வழங்க, இப்பாடசாலையானது 1951 ஆம் ஆண்டு சனவரி 1 அன்று ஆரம்பிக்கப்பட்டது.

பகுப்பு:மட்டக்களப்பு மாவட்டத் தமிழ்ப் பாடசாலைகள்
பகுப்பு:மட்டக்களப்பு மாவட்டப் பாடசாலைகள்
பகுப்பு:விக்கித்தரவில்லாதவை
2008 அகர்தலா குண்டுவெடிப்புகள்

**2008 அகர்தலா குண்டுவெடிப்புகள்** என்பது 2008இல் அக்டோபர் 1ஆம் தேதி திரிபுரா தலைநகர் அகர்தலாவில் நடந்த தீவிரவாத தாக்குதல். இச்சம்பவத்தில் 45 நிமிடங்களில் ஐந்து குண்டுகள் வெடித்து குறைந்தது 4 பேர் கொல்லப்பட்டனர். மேலும் 100 பேர் காயமடைந்தனர். ஒரே வாரத்தில் இந்தியாவில் இதுவே நான்காம் குண்டுவெடிப்பு நிகழ்வு. இந்திய காவல்துறை ஹூஜி தீவிரவாத அமைப்பை சந்தேகப்படுகிறது.

## மேற்கோள்கள்

 
பகுப்பு:இந்தியாவில் இஸ்லாமிய பயங்கரவாதம் 
பகுப்பு:அகர்தலா
பகுப்பு:இந்தியாவில் தீவிரவாதத் தாக்குதல்கள்
பகுப்பு:2008 நிகழ்வுகள்
ஹோர்ஹே லூயிஸ் போர்கெஸ்

**ஜார்ஜ் பிரான்சிஸ்கோ இசிடோரோ லூயிஸ் போர்கஸ்** (*Jorge Francisco Isidoro Luis Borges*, ஆகஸ்ட் 24, 1899 – ஜூன் 14, 1986) ஒரு ஆர்ஜெண்டீன எழுத்தாளர். இவர் சிறுகதைகள், கட்டுரைகள், கவிதை, இலக்கியத் திறனாய்வு, மொழிபெயர்ப்பு ஆகிய துறைகளில் ஈடுபாடு கொண்டிருந்தார்.

இவர் 1899 ஆம் ஆண்டு ஆகஸ்ட் 24 ஆம் நாள் ஆர்ஜெண்டீனாவில் உள்ள, புவெனஸ் ஐரெசில் பிறந்தார். இவரது குடும்பம், ஆர்ஜெண்டீன வரலாற்றில் புகழ் பெற்ற படைத்துறை அலுவலர்களது மரபில் வந்த படிப்பறிவுள்ள ஒரு குடும்பம். போர்கெசின் தாயார் லியொனோர் அசெவேடொ சுவாரெஸ், உருகுவேயைச் சேர்ந்த பழைய குடும்பம் ஒன்றைச் சேர்ந்தவர். லூயிஸ் போர்கசின் தந்தையார், ஜார்ஜ் கிலேர்மோ போர்கஸ் ஹஸ்லாம், இலக்கிய ஆர்வம் கொண்ட ஒரு சட்டவியலாளரும், உளவியல் ஆசிரியரும் ஆவார். இவரும் எழுத்தாளராக முயன்று தோல்வியுற்றவர்.

போர்கசின் தந்தையார் கண்பார்வை குறைவடைந்ததைத் தொடர்ந்து, சட்டத்துறையில் இருந்து ஓய்வு பெற்றுக்கொண்டு, 1914 ஆம் ஆண்டில் குடும்பத்தோடு ஜெனீவாவுக்குச் சென்றார். தந்தையார் ஜெனீவாவில் இருந்த ஒரு மருத்துவரிடம் சிகிச்சை பெற்றார். இளைய போர்கசும், அவரது சகோதரி நோராவும் ஜெனீவாவில் பள்ளிக்குச் சென்றனர். இளைய போர்கஸ் அங்கே பிரெஞ்சு மொழியையும், ஜெர்மன் மொழியையும் கற்றுக்கொண்டார். ஆர்ஜெண்டீனாவில் இருந்த உள்நாட்டுக் குழப்பங்கள் காரணமாக அவர்கள் 1921 ஆம் ஆண்டுவரை ஜெனீவாவிலேயே தங்கியிருந்தனர். இரண்டாம் உலகப் போர் முடிந்த பின்னர், போர்கஸ் குடும்பம் லுகானோ, பார்சிலோனா, மஜோர்சா, செவிலே, மாட்ரிட் போன்ற பல்வேறு நகரங்களில் மூன்று ஆண்டுகள் தங்கியிருந்தனர்.

பகுப்பு:ஆர்ஜென்டீன எழுத்தாளர்கள்
பகுப்பு:1899 பிறப்புகள்
பகுப்பு:1986 இறப்புகள்
லூயிஸ் டி கமோஸ்

**லூயிஸ் வாஸ் டி கமோஸ்** (*Luís Vaz de Camões*, உச்சரிப்பு: லூயிஸ் வாஸ் டா கமொயிஷ், 1524 - ஜூன் 10, 1580) போர்த்துக்கல் நாட்டின் பெரும் கவிஞராக மதிக்கப்படுகிறார். இவருடைய பாடல் வரிகளை எழுதுவதில் இவருக்கு உள்ள வல்லமை, ஷேக்ஸ்பியர், ஹோமர், வர்கில், தான்டே ஆகியோருடன் ஒப்பிட்டு நோக்கப்படுகின்றது. இவர் போர்த்துக்கேய மொழியிலும், ஸ்பானிய மொழியிலும் பல இசைப் பாடல்களையும், நாடகங்களையும் எழுதியுள்ளார் எனினும், இவரது இதிகாசமான *[[ஒஸ் லுசியாடாஸ்]]* பெரிதும் புகழ் பெற்றது. இவருடைய மெய்யியல் ஆக்கமான *The Parnasum of Luís Vaz* தொலைந்துவிட்டது. இதுவும் *ஒஸ் லூசியாடாசின்* ஒரு பகுதியும் இவர் மொசாம்பிக் நாட்டுக்குச் சென்றிருந்தபோது, இவரது எதிரிகளால் திருடப்பட்டுவிட்டது.

## ஆதாரங்கள்


பகுப்பு:போர்த்துக்கேய எழுத்தாளர்கள்
பகுப்பு:1580 இறப்புகள்
செல்வி திருச்சந்திரன்

**செல்வி திருச்சந்திரன்** (மானிப்பாய், யாழ்ப்பாணம், இலங்கை) ஈழத்து எழுத்தாளர். தற்சமயம் கொழும்பில் வாழ்கிறார். இவர் பெண்நிலை, வர்க்கம், பண்பாடு, பால் நிலை போன்ற பல விடயங்களை ஆய்வு செய்து எழுதி நூலாக்கியுள்ளார். நிவேதினி என்ற பெண்நிலைவாத சஞ்சிகையின் ஆசிரியராகவும் இருக்கிறார்.

## பட்டங்கள்
இவர் தனது கலைமானிப் பட்டத்தை இலங்கைப் பேராதனைப் பல்கலைக் கழகத்திலும், கலாநிதிப் பட்டத்தினை அம்ஸ்டாம் Vrije பல்கலைக்கழகத்திலும் பெற்றிருக்கிறார்.

## தொழில்
கொழும்பில் உள்ள பெண்கள் கல்வி ஆய்வு நிறுவனத்தின் நிறைவேற்று இயக்குனராகப் பணியாற்றுகிறார்.

## எழுதிய நூல்கள்

* Feminine Speech Transmissions
* Ideology, Caste, Class and Gender 
* Patriarchal World View of Hinduism in Sri Lanka 
* Socialist Women of Sri Lanka
* Stories from the Diaspora: Tamil Women Writings
* The Politics of Gender and Women´s Agency in Post-colonial Sri Lanka
* The Dillema of Theories
* The Other Victims of War
* The Spectrum of Femininity : A Process of Deconstruction
* Women's Writings in Sri Lanka
* Women's Writings Subjectivities and Historicism
* Women, Narration and Nation: collective images and multiple identities 
* Women's Movement in Sri Lanka: history, trends, and trajectories 
* Writing Religion: locating women
* தமிழ் வரலாற்றுப் படிமங்கள் சிலவற்றில் ஒரு பெண்ணிலை நோக்கு
* பெண்களின் வாய்மொழி இலக்கியம்: தாலாட்டு ஒப்பாரி பற்றிய ஒரு சமூகவியல் நோக்கு
* பெண்நிலைவாதமும் கோட்பாட்டு முரண்பாடுகளும் ஒரு சமூகவியல் நோக்கு
* மதப்பண்பாட்டின் கோலங்களையும் கருத்தியலையும் கட்டவிழ்க்கும் ஒரு பால்நிலை நோக்கு
* மாற்றுச் சிந்தனையும் விரிபடு களமும்
* வர்க்கம் சாதி பெண்நிலை பண்பாடு
* வாழ்வியல் சமதர்மக் கோட்பாடுகளுடன் முரண்பட்டு நிற்கும் மேட்டுநிலை பண்பாட்டுக் கோலங்கள்
* பெண் விடுதலை வாதத்தின் பிரச்சினை மையம்: அது ஒரு மேலைத்தேய கோட்பாடா?
* பெண்ணடிமையின் பரிமாணங்களும் பெண்ணுரிமையின் விளக்கமும்
* புனைவுகள், நினைவுகள், நிஜங்கள் - ஒரு ஆய்வு தொகுப்பு''


## வெளி இணைப்புகள்
* செல்வி திருச்சந்திரனின் நூல்கள் - நூலகம் திட்டத்தில்
* நிவேதினி (சஞ்சிகை) - நூலகம் திட்டத்தில்
* பெண்கள் கல்வி ஆய்வு நிறுவனம்

பகுப்பு:ஈழத்து எழுத்தாளர்கள்
பகுப்பு:தமிழ்ப் பெண் எழுத்தாளர்கள்
பகுப்பு:இலங்கைப் பெண் எழுத்தாளர்கள்
புத்தாயிரம் ஆண்டு வளர்ச்சி இலக்குகள்

[thumb|right|நியூயோர்க்கில் [ஐக்கிய நாடுகள் தலைமையகத்தில் வைக்கப்பட்டுள்ள புத்தாயிரம் ஆண்டு வளர்ச்சி இலக்குகள் பட்டியல்]]
**புத்தாயிரம் ஆண்டு வளர்ச்சி இலக்குகள்** (*Millennium Development Goals*) என்பது ஐக்கிய நாடுகளின் உறுப்பு நாடுகளும் 23 அனைத்துலக அமைப்புகளும் இணைந்து 2015 ஆம் ஆண்டுக்கு முன் நிறைவேற்ற நிர்ணயித்த வளர்ச்சி இலக்குகள் ஆகும். அனைத்து மனிதர்களுக்கும் அடிப்படைத் தேவைகளை நிவர்த்தி செய்யும் வண்ணம் இந்த இலக்குகள் அமைகின்றன. 1990-களில் ஐக்கிய நாடுகளின் தலைமையிலான பல மாநாடுகள் குழந்தைகள், ஊட்டச்சத்து, மனித உரிமைகள் மற்றும் பெண்கள் நலன் போன்ற விவகாரங்களில் கவனம் செலுத்தின. இதன் தொடர்ச்சியாக, கூட்டு பன்னாட்டு நடவடிக்கைக்கான உறுதிப்பாடுகள் உருவாக்கப்பட்டன. 1995 ஆம் ஆண்டின் சமூக மேம்பாட்டிற்கான உலக உச்சி மாநாடு உலகத் தலைவர்களின் நீண்ட மற்றும் சிக்கலான உறுதிப்பாடுகளின் பட்டியலுடன் "சமூக மேம்பாட்டிற்கான கோபன்ஹேகன் பிரகடனத்தை" உருவாக்கியது, இதில் முந்தைய மாநாடுகளின் முடிவுகளிலிருந்து தழுவப்பட்ட பல உறுதிப்பாடுகளும் அடங்கும்.

## இலக்குகள்
* தீவிர வறுமையை ஒழித்தல்
* அனைவருக்கும் அடிப்படைக் கல்வி
* ஆண் பெண் சம உரிமை
* குழந்தை இறப்பு வீதத்தை குறைத்தல்
* மனநலத்தை மேம்படுத்தல்
* எச்.ஐ.வி/எயிட்ஸ், மலேரியா, மற்றும் இதர நோய்களை எதிர்த்தல்
* சூழல் பேண்தகுநிலையை உறுதிசெய்தல்
* உலக வளர்ச்சிக்கான கூட்டுக்கட்டமைப்பை மேம்பாடு செய்தல்

ஒவ்வொரு இலக்கும் குறிப்பிட்ட இலக்குகளையும், அந்த இலக்குகளை அடைவதற்கான நாள்களையும் கொண்டிருந்தது. எட்டு இலக்குகள் 21 இலக்குகளால் அளவிடப்பட்டன. முன்னேற்றத்தை துரிதப்படுத்த, G8 நிதி அமைச்சர்கள் சூன் 2005-இல் உலக வங்கி, சர்வதேச நாணய நிதியம் (IMF) மற்றும் ஆப்பிரிக்க வளர்ச்சி வங்கி (AfDB) ஆகியவற்றிற்கு போதுமான நிதியை வழங்க ஒப்புக்கொண்டனர். இது கடுமையாக கடனில் மூழ்கிய ஏழை நாடுகளின் (HIPC) உறுப்பினர்கள் $40 முதல் $55 பில்லியன் வரையிலான கடனை இரத்து செய்ய உதவியது. இதன் மூலம் அவர்கள் சுகாதாரம் மற்றும் கல்வியை மேம்படுத்துவதற்கும், வறுமையைக் குறைப்பதற்குமான திட்டங்களுக்கு வளங்களை மறுவழிப்படுத்த முடிந்தது.

## மேற்கோள்கள்

பகுப்பு:ஐக்கிய நாடுகள் சபை
வெளிப்படைத்தன்மை

அரசியலில் **வெளிப்படைத்தன்மை** அல்லது **ஒளிவின்மை** என்பது அரசு எந்தவித ஒளிவு மறைவின்றி வெளிப்படையாக, பொறுப்பாக அரசின் நோக்கங்களும் செயற்பாடுகளும் மக்கள் தெளிவாக விபரமாக அறியும் வண்ணம் செயற்பாடுகளை மேற்கொள்ளுவதாகும்.  ஒளிவின்மை ஊழலை ஒழிக்க அவசியமான கொள்கை ஆகும்.

## ஒளிவின்மைக் களங்கள்
* சட்டம் ஆக்கம், நிறைவேற்றல்
* பொருளாதார முடிவுகள், அறிக்கைகள்
* நிர்வாகம்
* ஒப்பந்தங்கள் 
* திட்ட மதிப்பாய்வுகள்

பகுப்பு:வெளிப்படைத்தன்மை
பகுப்பு:கட்டற்ற மென்பொருட்கள்
ஐ. எம். பேய்

**ஐ. எம். பேய்** எனப் பொதுவாக அறியப்படும் **இயோ மிங் பேய்** (*Ieoh Ming Pei*, 26 ஏப்ரல் 1917 – 16 மே 2019), பிரிட்ஸ்கர் பரிசு பெற்ற சீனாவில் பிறந்த அமெரிக்கக் கட்டிடக்கலைஞர். இவர் உயர் நவீனத்துவக் கட்டிடக்கலையின் கடைசி முன்னணிக் கட்டிடக்கலைஞர் எனக் கருதப்படுகிறார். இவர் கல், காங்கிறீட்டு, கண்ணாடி, உருக்கு ஆகியவற்றைப் பயன்படுத்திப் பண்பியல்சார் (abstract) வடிவங்களை உருவாக்குகிறார். இவரே 20 ஆம் நூற்றாண்டின் மிகவும் வெற்றிகரமான ஆசியக் கட்டிடக்கலைஞர்களில் ஒருவர் எனலாம். இவரது கட்டிடங்கள் உலகத்தின் பல பகுதிகளிலும் கட்டப்பட்டுள்ளன.

பேய் சீனாவின் குவாங்டொங்கில் உள்ள குவாங்சூவில், ஜியாங்சூவின் சூசூ என்னும் இடத்தைச் சேர்ந்த பிரபலமான குடும்பமொன்றில் 1917 ஆம் ஆண்டு ஏப்ரல் மாதம் 26 ஆம் நாள் பிறந்தார். இவரது குடும்பம் 15 ஆம் நூற்றாண்டில் இருந்தே சூஷூவில் வாழ்ந்து வந்தது. இவரின் தந்தை ஒரு வங்கி அலுவலர். பிற்காலத்தில் இவர் சீன வங்கியின் இயக்குனராகவும், சீனாவின் மத்திய வங்கியின் ஆளுனராகவும் பணியாற்றினார். இவருடைய குடும்பம் பின்னர் ஹாங் காங்கிற்கு இடம் பெயர்ந்தது. தந்தையார் சாங்காயிலிருந்த சீன வங்கியின் இயக்குநர் பொறுப்பை ஏற்றபோது அவர்கள் ஹாங் காங்கிலிருந்து சாங்காய்க்குச் சென்றனர்.

ஐ. எம். பேய் ஹாங்காங்கில் உள்ள சென். பவுல்ஸ் கல்லூரியிலும், பின்னர் சாங்காயில் உள்ள செயிண்ட் ஜான்ஸ் பல்கலைக் கழகத்திலும் கல்விகற்றார். தனது 18 ஆவது வயதில் கட்டிடக்கலை கற்பதற்காக ஐக்கிய அமெரிக்காவுக்குச் சென்றார். அங்கே பென்சில்வேனியாப் பல்கலைக்கழகத்தில் தனது கட்டிடக்கலைப் படிப்பை மேற்கொண்டார். அவர் கட்டிடக்கலையில் இளமாணிப் பட்டத்தை 1940 ஆம் ஆண்டில் மசசூசெட்ஸ் தொழில்நுட்ப நிறுவனத்தில் பெற்றுக்கொண்டார். 1940 ஆம் ஆண்டிற்கான அல்பா ரோ சி பதக்கமும், எம்.ஐ.டியின் பயண உதவித்தொகையும், அமெரிக்கக் கட்டிடக்கலைஞர் நிறுவனத்தின் தங்கப்பதக்கமும் இவருக்கு வழங்கப்பட்டன.

## மேற்கோள்கள்

பகுப்பு:அமெரிக்கக் கட்டிடக்கலைஞர்கள்
பகுப்பு:1917 பிறப்புகள்
பகுப்பு:2019 இறப்புகள்
வழிகாட்டி

* தானுந்து வழிகாட்டி.
* வழிகாட்டி (திரைப்படம்).
ஆன்றி மட்டீசு

thumb|ஹென்றி + எமிலி மட்டீஸ் 1898
**என்றி எமில் பெனுவா மட்டீசு** (*Henri Émile Benoît Matisse*, பிறப்பு: 31 திசம்பர் 1869), வரைஞன், அச்சுப்பதிப்பாளர், சிற்பி எனப் பன்முகம் கொண்டவர். ஆனால் இவர் ஓர் ஓவியராகவே பெரும்பான்மையானவர்களால் அறியப்படுகிறார்.

மட்டீஸ்  அவருடைய சமகால ஓவியரும் 20-ஆம் நூற்றாண்டின்  தொடக்கக் காலத்தில் காட்சிக் கலை ,வரைகலை, சிற்பங்கள் போன்றவற்றில் புரட்சிகரமான பல முன்னேறங்களை ஏற்படுத்தியவருமான பாப்லோ பிக்காசோவுடன் அறியப்படுகிறார்.

## ஆரம்பகால வாழ்க்கை,கல்வி
ஹென்றி மட்டீஸ் வடக்கு பிரான்சிலுள்ள லியூ கேடு கேம்ப்ரிட்ஸ் எனுமிடத்தில் பிறந்தார். இவருடைய தந்தை தானியங்கள் விறக்கக்கூடிய ஒரு பெரும் வணிகர் ஆவார். இவருடைய பெற்றோருக்கு இவர் மூத்த மகன் ஆவார். 1887 ஆம் ஆண்டு சட்டம் பயில பாரிஸ் நகரம் சென்றார். மேலும் கல்வி பயின்ற பின்பு அங்கேயே நீதிமன்ற அலுவலராகப் பணியாற்றினார். தன்னுடைய முதல் ஓவியத்தை 1889 ஆம் ஆண்டு வரைந்தார்.

## பாஉவிசம்
பாஉவிசம் (Fauvism) எனும் பாணியானது 1900 முதல் 1910 வரை தொடர்ந்தது. 1904-1908 இற்கு இடைப்பட்ட காலகட்டங்களில் மூன்று கண்காட்சிகள் நடைபெற்றன.

### வரைஞர்கள் ,முறைகள்
மட்டீஸ் மற்றும் டெரைய்ன் போன்றவர்கள் தவிர மற்ற சில வரைஞர்களும் இவ்வகையான பாணியைப் பின்பற்றினர். ஆல்பர்ட் மார்க்கெட், சார்லஸ் கமின், லூயிஸ் வால்லாட், ஜீன் புய், மாரிஸ் டி வாமின்க், ஹென்றி மாங்குயின், ராயல் டுஃபி, ஆதன்  ஃபிரீஸ், ஜார்ஜஸ் ரௌௗல்ட், ஜீன் மெட்ஸிங்கர், கீஸ் வன் டான்கென்  மற்றும் ஜார்ஜ் பிராக் (கியூபிசத்தில் பிக்காசோவின் பங்குதாரராக இருந்தார் )

## ஹென்றி மட்டீசின் பணிகள்

## சிற்பங்கள்

## காகிதத்தில் செய்யப்பட்ட வேலைகள்

## புத்தகங்கள் மற்றும் கட்டுரைகள்
*  ஒரு ஓவியரின் குறிப்புகள் 1908
*  ஓவியம் பற்றிய ஓவியரின் குறிப்புகள் ஜூலை 1939
*  ஜாஸ், 1947
*  மாட்டீசின் கலைப் பணிகள் ,  ஜாக் டி. ஃப்ளாம் என்பவரால் சேகரிக்கப்பட்டது, 1973, 
*  ஹென்றி மட்டீஸ் உடன் சந்திப்பு:  1941 நேர்காணல், கெட்டி பதிப்பகம், 2013, 

## சான்றுகள்

பகுப்பு:பிரெஞ்சு ஓவியர்கள்
பகுப்பு:1869 பிறப்புகள்
பகுப்பு:1954 இறப்புகள்
மின் விசிறி

**மின் விசிறி** என்பது மின் ஆற்றலைப் பயன்படுத்தி விசிறியை ஓடச் செய்து காற்றோடத்தை தோற்றுவிக்கும் ஒரு கருவி ஆகும். வெப்ப காற்றை அகற்றி குளிர் காற்றை பரப்பவே பொதுவாக மின் விசிறி பயன்படுகிறது. இதைத் தவிர சமையலறை, தொழில்சாலை ஆகிய இடங்களில் காற்றோட்டத்தை திருப்பி வெப்பமான அல்லது புகைகலந்த காற்றை வெளியேற்றவும் விசிறிகள் பயன்படுகின்றன. வெப்ப காலத்தில் குளிர்ந்த காற்றோட்டத்தை பலர் நாடுகின்றனர். கணினி போன்ற இலத்திரனியல் சாதனங்களை குளிராக வைத்திருக்கவும் ஒரு வகை விசிறிகள் பயன்படுகின்றன. மின்விசிறிகள் சுழலக்கூடிய தகடுகளை வேகமாக மின்விசை கொண்டு சுழற்றுவதன் மூலம் காற்றோட்டத்தை உருவாக்குகின்றன. இத்தகடுகள், குறிப்பிட்ட கோணத்தில் வளைக்கப் பட்டிருப்பதால், அவை சுழலும்போது அவற்றின் பின் பகுதியில் உள்ள காற்றை உள்ளிழுத்து முன்னே தள்ளுகின்றன.

## மேற்கோள்கள்

பகுப்பு:வீட்டுக் கருவிகள்
சென்செக்ஸ்

[thumb|[மும்பை பங்கு சந்தை]]

**பிஎஸ்ஈ சென்செக்ஸ்** (BSE Sensex) என்னும் மும்பை பங்குச் சந்தை சென்செக்ஸ் என்பது மும்பை பங்குச் சந்தையின் முப்பது மிகப்பெரிய , மிக அதிகம் வியாபாரம் செய்யப்பட்ட நிறுவனங்களின் பங்குகள் உள்ளிட்ட ஒரு பங்கு சந்தை குறியீடு. ஏப்ரல் 1979இல் 100 புள்ளிகள் அளவில் உருவாக்கப்பட்டது. ஜூன் 1990 முதல் இன்று வரை 10 முறையாக பெருக்கி வந்து இருக்கிறது.

**தற்சமயம் 'சென்செக்சில்'(மும்பை பங்குவிலைச்சுட்டி) உள்ள முப்பது நிறுவனங்கள்:(12-08-2011 நிலவரப்படி).**

:டி.எல்.எஃப்
:எச்.டி.எஃப்.சி
:ஜெய்ப்பிரகாசு இண்டஸ்ட்ரீசு

:ஜிண்டால் ஸ்டீல் அண்ட் பவர்

:ஸ்டெர்லைட் இண்டஸ்ட்ரீசு
:சன் ஃபார்மசூட்டிகல்சு இண்டஸ்ட்ரீசு லிமிடெட்

:இப்பட்டியல் சந்தையில் விற்பனையாகும் நிறுவனப்பங்குகளின் மதிப்பீட்டுக்கு ஏற்ப மாறுபடும் தன்மைகொண்டது.

## மேற்கோள்கள்

## வெளி இணைப்புகள்
அதிகாரப்பூர்வ வலைத்தளம் 

பகுப்பு:பங்கு சந்தை குறியீடுகள்
பகுப்பு:இந்தியப் பொருளாதாரம்
அரட்டை இயலி (மென்பொருள்)

**அரட்டை இயலி / சட்பொட் ( ChatBot )** என்பது மனிதர்களுக்கு இடையேயான உரையாடல் போன்று கணினிக்கும் மனிதர்களுக்கும் இடையே ஒரு சாதரணமான உரையாடலை செய்ய கூடிய ஒரு மென்பொருள் ஆகும்.  செயற்கை அறிவாண்மை நுணுக்கங்கள் வாயாடியை ஏதுவாக்குகின்றன.  கல்வி, கணினி மனித உடாட்டம், ஆய்வு போன்ற இடங்களில் வாயாடிகள் பயன்படுகின்றன.

தமிழில் பூங்குழலி என்ற அரட்டை இயலி உத்தமம் 2003 மாநாட்டில் அறிமுகப்படுத்தப்பட்டது. 2017-ல் ஸ்நேட்ச்பாட் என்ற இஸ்ரேலிய நிறுவனம், ஒரு சட்பாட் உருவாக்கும் வலைத்தளத்தைத் துவக்கியது, இது உணர்வுசார்ந்த பகுப்பாய்வுகளுடன் பாட்களை உருவாக்குவதற்கான திறனுடையதாக தயாரிப்பு நிறுவனம் தெரிவிக்கிறது.

## மேற்கோள்கள்


பகுப்பு:செயற்கை அறிவாண்மைச் செயலிகள்
என் எச் எம் ரைட்டர்

**என் எச் எம் ரைட்டர்** சென்னையில் உள்ள நியூ ஹொரைசேன் மீடியா நிறுவனத்தினால் கே.எஸ்.நாகராஜனை பிரதான நிரலாக்கராகக் கொண்டு  உருவாக்கப்பட்ட தமிழ் உட்பட அசாமிய_மொழி, வங்காளம், குஜராத்தி, இந்தி, கன்னடம், மலையாளம், மராத்தி, பஞ்சாபி, தெலுங்கு ஆகிய இந்திய மொழிகளை உள்ளீடு செய்ய உருவாக்கப்பட்ட மென்பொருள் ஆகும்.

இந்த மென்பொருள் சிறந்த மென்பொருளுக்கான தமிழக அரசின் விருதை 2010ஆம் ஆண்டில் பெற்றுள்ளது. 

## தமிழ் மொழியில் தட்டச்சுச் செய்ய
என் எச் எம் ரைட்டரை நிறுவும்போதே தமிழ் மொழியை உள்ளீட்டு மொழியாகத் தேர்ந்தெடுக்க வேண்டும். பதிவிறக்க இணைப்பில் முதலாவதாக உள்ள அதிகாரப் பூர்வத் தளத்தில் இருந்து கிடைப்பதைத் தவிர ஏனையவற்றில் தமிழையே உள்ளீட்டு மொழியாக கொள்ளும். பதிவிறக்க இணைப்பில் இறுதியாக உள்ளதைத் தவிர ஏனையவை விண்டோஸ் ஆரம்பிக்கும் போதே ஆரம்பித்துவிடுவதால் தமிழில் தட்டசுச் செய்வதும் எளிதானாகும். இறுதிப் பதிவிறக்கத்தில் விண்டோஸ் கணினிகளில் நிருவாக அணுக்கம் இல்லாத கணினிகளிலும் பெற்றுக் கொள்ளலாம். குறிப்பு: கடைசியாக் கொடுக்கப்பட்ட இணைப்பில், விண்டோஸ் விஸ்டா/7 இயங்குதளங்களில் சரிவர வேலைசெய்யும். இதன் சிறப்பம்சமே, இது விண்டோஸ் எக்ஸ்பி கணினிகளில் கிழக்கு ஆசிய மொழிகள் தேர்ந்தெடுக்கப்படாவிட்டாலும் சரிவர வேலை செய்யும் தன்மையுடையது.

## ஆதரிக்கும் தமிழ் விசைப்பலகைகள்
#Alt+0 விசைபலகை இல்லை அல்லது கணினியின் விசைப்பலகை (உங்கள் விண்டோஸ் ஆங்கிலப் பதிப்பாயின் ஆங்கிலம்)
#Alt+1 ஒருங்குறி தமிழ் 99 
#Alt+2 ஒருங்குறி ஒலியியல் (எழுத்துப்பெயர்ப்பு) 
#Alt+3 ஒருங்குறி பழைய தட்டச்சுப் பலகை
#Alt+4 ஒருங்குறி பாமினி விசைப்பலகை
#Alt+5 ஒருங்குறி இன்ஸ்கிரிப்ட்

## பதிவிறக்கம்
*என் எச் எம் ரைட்டர்  அதிகாரப்பூர்வத் தளம் இலவச பதிவிறக்கம், (விண்டோஸ் 8.1, 10 -உம் உண்டு.)
*என் எச் எம் ரைட்டர் ஆட்டோ இட் ஸ்கிரிப்ட் ஊடாக தானியங்கி நிறுவலை உண்டுபண்ணும் வண்ணம்  உருவாக்கப்பட்ட மென்பொருள். 
*என் எச் எம் ரைட்டர் என்லைட் சேர்க்கை என்லைட் மென்பொருளூடாகக் கணினிகளில் இயங்குதளத்தை நிறுவும் பொழுது என் எச் எம் ரைட்டரை நிறுவுவதற்கான சேர்க்கை. 
*என் எச் எம் ரைட்டர் விண்டோஸ் விஸ்டா/7 இயங்குதளங்களில் நிறுவாமலே இயங்கக்கூடிய மென்பொருள்.

## மேற்கோள்கள்

## வெளி இணைப்பு
என் எச் எம் ரைட்டர் பயன்படுத்தி நமது கீபோர்டை நாமே உருவாக்க

பகுப்பு: தமிழ்க் கணினி உள்ளீட்டு மென்பொருள்கள்
மலையாள கணிமை

மலையாள மொழி ஊடாக கணினியுடன் தொடர்பாடி கணினியைப் பயன்படுத்துவதை **மலையாள கணிமை** எனலாம்.  தமிழ் போன்றே மலையாள மொழிக் கணிமை தற்போதுதான் பரவி வருகிறது.  கேரளா அரசு மலையாள கணிமைக்காக பல்வேறு திட்டங்களை முன்னெடுத்துள்ளது.  அவற்றுள் ஒன்று மீடியாவிக்கியைப் பயன்படுத்தி மளையாள கணிமை பற்றி தகவல்களை பகிரும் മലയാളം കമ്പ്യൂട്ടറിലൂടെ  திட்டம் ஆகும்.  

## வெளி இணைப்புகள்
* http://malayalam.kerala.gov.in/index.php/Main_Page  

பகுப்பு:கணினியியல்
அமசான்கள்

right|thumb|அமெசான் போருக்குத் தயாராகிறாள்.
**அமசான்கள்** (Amazons, பழைய கிரேக்கம்: Ἀμαζόνες) ஒரு தேசம் முழுதுமான பெண் போராளிகள் கொண்டதாகும். இது கிரேக்க புராணத்தில் வருவதாகும். வரலாறாகவும் சந்தேகிக்கப்படுகிறது. குறிப்பான அரசிகளாக வருபவர்கள் ட்ராய் போரில் பங்கு கொண்ட பெண்திசில்லியா , மற்றும் அவள் சகோதரி கிப்போல்தியா.

நவீன காலத்தில் அமசான்கள் பொதுவாக பெண் போராளிகளைக் குறிப்பிட பயன்படுகிறது.

நவீன உலகின் துருக்கியில் அமசான்கள் வாழ்ந்ததாகத் தெரிகிறது.

## வெளி இணைப்புகள்
* Herodotus on the Amazons
* Straight Dope: Amazons

## மேற்கோள்கள்

பகுப்பு:பெண் போராளிகள்
பகுப்பு:கிரேக்கத் தொன்மவியல்
வானமே எல்லை (இதழ்)

**வனாமே எல்லை** கனடாவில் வெளிவரும் தமிழ் மாத இதழ்.  இது சுயமுன்னேற்றத்துக்கு உதவும் வகையில் பல கட்டுரைகளை தாங்கி வருகிறது.  தனிமனித வளர்ச்சி, தன்னப்பிக்கை,  உளவியல், உறவுகள், சமூகம் என பல பயன்மிக்க படைப்புகள் வெளி வருகின்றன.  அரசியல், சினிமா, சோதிடம் என வெளிவரும் பெரும்பான்மை இதழ்களில் இருந்து இது ஒரு மாறுபட்ட இதழ்.

பகுப்பு:கனேடியத் தமிழ் இதழ்கள்
பகுப்பு:உளவியல் தமிழ் இதழ்கள்
சுவைத்திரள்

**சுவைத்திரள்** ஈழத்தில் மட்டக்களப்பில் இருந்து 1993 முதல் 2011 வரை வெளிவந்த இரு மாதத் தமிழ் இதழ். இது யாழ்ப்பாணத்தில் இருந்து வெளிவந்த சிரித்திரன் மாத இதழைப் பின்பற்றி ஒரு முழு நகைச்சுவை இதழாக வெளிவந்தது. மறைந்த திக்கவயல் சி. தர்மகுலசிங்கம் இதன் ஆசிரியராக இருந்தார். நகைச்சுவைத் துணுக்குகள், கேலிச் சித்திரங்கள், அங்கதம், இடக்கு முடக்கான கேள்வி பதில்கள், நகைச்சுவை பார்வை கொண்ட அலசல்கள் என பல தரப்பட்ட நகைச்சுவை படைப்புகள் சுவைத்திரளில் வெளிவந்தன. சுவைத்திரளுக்கு ஓவியங்கள், கேலிச் சித்தரங்களை சிறீ கோவிந்தசாமி வரைந்தார். ஆசிரியர் சி. தர்மகுலசிங்கம் 2011 நவம்பரில் இறந்த பின்னர் இவ்விதழ் நிறுத்தப்பட்டு விட்டது.

கடைசியாக வந்த இதழ்- ஆவணி புரட்டாதி ஐப்பசி காலாண்டிதழாக 72 பக்கங்களுடன் வெளிவந்தது. 37 வது இதழ் என அதில் குறிப்பிடப்பட்டிருக்கிறது. பத்திரிகை பற்றிய விபரங்கள் அதில் குறிப்பிடப்பட்டிருக்கிறது. செங்கை ஆழியானின் ‘இலக்கியத்தில் சரித்திரன் காலம்’ தொடர் கட்டுரை (9), மாஸ்டர் சிவலிங்கத்தின் ‘இளமை நினைவுகள்’ (தொடர்கட்டுரை), மைசிந்திய மனிதர்கள் (கட்டுரை), கணபதிச்சித்தருடன் சிரியுங்கள். (நகைச்சுவைக் கேள்வி பதில்), நாட்டுக்கருடன் பதில்கள் (வழக்கமான கேள்வி பதில்) மற்றும் ஏராளமான நகைச்சுவை ஆக்கங்கள் இதில் இடம்பெற்றுள்ளன.

## மேற்கோள்கள்

பகுப்பு:ஈழத்து சஞ்சிகைகள்
பகுப்பு:நகைச்சுவைத் தமிழ் இதழ்கள்
தமிழ் கம்ப்யூட்டர் (இதழ்)

**தமிழ் கம்ப்யூட்டர்** தமிழ்நாட்டில் மாதம் இருமுறை வெளிவரும் தமிழ் இதழ். இது கணினியியல், நிரலாக்கம் ஆகிய துறைகளுக்கான சிறப்பு இதழ் ஆகும். கணினி பற்றிய கட்டுரைகள், செய்திகள், செய்முறைகள், கேள்வி பதில்கள் என்று பல பயன்மிக்க ஆக்கங்கள் வெளி வருகின்றன. 

பகுப்பு:கணினியியல் தமிழ் இதழ்கள்
பகுப்பு:தமிழ்நாட்டுத் தமிழ் இதழ்கள்
அன்சஸ்

**ஆஸ்திரேலியா, நியூசிலாந்து, ஐக்கிய அமெரிக்கா பாதுகாப்பு உடன்பாடு** (*Australia, New Zealand, United States Security Treaty*, **ANZUS** அல்லது **அன்சஸ் உடன்பாடு**) என்பது ஆஸ்திரேலியா, நியூசிலாந்து ஆகியவற்றிற்கிடையேயும், ஆஸ்திரேலியாவுக்கும் ஐக்கிய அமெரிக்காவுக்கு இடையேயும் ஏற்படுத்தப்பட்ட இராணுவ உடன்பாட்டைக் குறிக்கும். இது பசிபிக் பெருங்கடல் பகுதியின் பாதுகாப்பு உடன்பாடு எனினும் , இன்று இது பரந்த அளவில் எப்பகுதியிலும் இந்நாடுகளின் பாதுகாப்பை உறுதி செய்வதாக நம்பப்படுகிறது.

இந்த உடன்பாடு ஆரம்பத்தில் மூன்று நாடுகளுக்கும் இடையே ஏற்படுத்தப்பட்டிருந்தது. 1984 ஆம் ஆண்டில் நியூசிலாந்து கடல் எல்லையில் அமெரிக்காவின் அணுவாற்றல் கப்பல்களின் நடமாட்டத்தை அடுத்து இரு நாடுகளுக்கும் இடையில் ஏற்பட்ட பிணக்கை அடுத்து நியூசிலாந்து அமெரிக்காவுடனான உடன்படிக்கையில் இருந்து விலகிக்கொண்டது. ஆனாலும் அது ஆஸ்திரேலியாவுடனிருந்த பாதுகாப்பு உடன்படிக்கையில் இருந்து விலகவில்லை.

## வெளி இணைப்புகள்
* அன்சஸ் உடன்பாட்டின் வாசகங்கள்
* Will New Zealand ever rejoin ANZUS? 

## மேற்கோள்கள்

பகுப்பு:பனிப்போர்
பகுப்பு:ஐக்கிய அமெரிக்க வரலாறு
பகுப்பு:ஆத்திரேலிய வரலாறு
பகுப்பு:நியூசிலாந்தின் வரலாறு
வைகறை (இதழ்)

**வைகறை** கனடாவில் வெளிவரும் தமிழ் வார இதழ்.  இதில் செய்தி, அரசியல், பண்பாடு, வரலாறு, நேர்காணல் என பல வகையான படைப்புகள் வெளி வருகின்றன.  சுமதி ரூபன், சக்க்ரவர்த்தி போன்ற கனடிய எழுத்தாளர்களின் பந்தி எழுத்துக்களும் வெளி வருகின்றன.

பகுப்பு:கனேடியத் தமிழ் இதழ்கள்
ஜெஃப்ரி சாசர்

**ஜெஃப்ரி சாசர்** (*Geoffrey Chaucer*, 1343 – அக்டோபர் 25, 1400) ஒரு ஆங்கில நூலாசிரியரும், கவிஞரும், மெய்யியலாளரும், இராஜதந்திரியும் ஆவார். இவர் பல ஆக்கங்களை எழுதியிருந்தபோதும், இவரது நிறைவு செய்யப்படாத *கன்டபரி கதைகள்* *(The Canterbury Tales)* என்னும் ஆக்கத்துக்காகவே இவர் பெரிதும் நினைவுகூரப் படுகிறார். சில சமயங்களில் ஆங்கில இலக்கியத்தின் தந்தை எனப்படும் இவர், உள்ளூர் ஆங்கில மொழியின் கலை மரபை விளக்கிய முதல்வர் எனவும் கருதப்படுகிறார்.

பகுப்பு:ஆங்கில எழுத்தாளர்கள்
பகுப்பு:பிரித்தானியக் கவிஞர்கள்
பகுப்பு:1400 இறப்புகள்
பகுப்பு:1343 பிறப்புகள்
டான்டே அலிகியேரி

**டான்டே அலிகியேரி** (Dante Alighieri) என அழைக்கப்படும் **துரான்டே டெக்லி அலிகியேரி** (மே/ஜூன் 1265 - செப்டெம்பர் 14, 1321) மத்திய காலத்துப் புளோரன்சைச் சேர்ந்த ஒரு கவிஞர் ஆவார். இவருடைய முக்கியமான ஆக்கமான "*டிவினா காமெடியா*" இத்தாலிய மொழியில் எழுதப்பட்ட மிகச் சிறந்த ஆக்கமும், உலக இலக்கியத்தின் சிறந்த ஆக்கங்களில் ஒன்றுமாகும். இத்தாலிய மொழியில் இவர் மகா கவிஞனாகப் போற்றப்படுகின்றார். டான்டே, பெட்ராக், பொக்காச்சியோ ஆகிய மூவரும், "*மூன்று ஊற்றுக்கள்*" *(the three fountains)* அல்லது"*மும்முடிகள்*" *(the three crowns)* எனக் குறிப்பிடப்படுகின்றனர். டான்டே இத்தாலிய மொழியின் தந்தை எனவும் அழைக்கப்படுவது உண்டு. இவரைப்பற்றிய முதல் நூல் ஜொவானி பொக்காச்சியோவால் எழுதப்பட்டது.

## படத்தொகுப்பு

படிமம்:Stefano Ricci, monumento a dante alighieri, 1829, 01.jpg
படிமம்:Dante's tomb (Ravenna) - Facade.jpg
படிமம்:DanteFresco.jpg
படிமம்:Dante Alighieri Statue SantaCroce.jpg
படிமம்:Dante Luca.jpg


## மேற்கோள்கள்

பகுப்பு:இத்தாலியக் கவிஞர்கள்
பகுப்பு:1265 பிறப்புகள்
பகுப்பு:1321 இறப்புகள்
ஓராசு

**ஓராசு** அல்லது **ஓரேசு** (Horace) என அறியப்படும் **குயின்டசு ஓராசியசு ஃபிளேக்கசு** (Quintus Horatius Flaccus - டிசம்பர் 8, கிமு 65 - நவம்பர் 27, கிமு 8) அகசுட்டசின் காலத்தில் வாழ்ந்த ஒரு முன்னணி இத்தாலியக் கவிஞர் ஆவார்.

இவர் அக்காலத்தில் வெனூசியா என அழைக்கப்பட்ட இன்றைய வெனோசாவில் பிறந்தார். இது ஆபுலியாவுக்கும், லூசானியாவுக்கும் இடையில் எல்லைப் பகுதியில் இருந்த ஒரு இடம் ஆகும். ஓராசின் தந்தை ஒரு விடுதலை பெற்ற அடிமை. எனினும் ஓராசு ஒரு விடுதலை பெற்ற மனிதனாகவே பிறந்தார். ஓராசின் தந்தை வெனூசியாவில் ஒரு சிறிய தோட்டம் வைத்திருந்தார். பின்னர் உரோமுக்குக் குடி பெயர்ந்த அவர் அங்கே ஏலவிற்பனை இடங்களில் ஒரு இடைத் தரகராக இருந்தார். இதனால் ஓராசின் தந்தையாரால் ஓராசின் படிப்புக்காகப் போதிய அளவு பணம் செலவு செய்ய முடிந்தது. தொடக்கக் கல்வியை உரோமில் பெற்ற ஓராசு, கிரேக்கமும், மெய்யியலும் கற்பதற்காக ஏதென்சுக்குச் சென்றார்.

## மேற்கோள்கள்

## குறிப்புகள்
 

பகுப்பு:இத்தாலியக் கவிஞர்கள்